5. 5. 88 De Europæiske Fællesskabers Tidende Nr. C 118/9 
II 
(Forberedende retsakter) 
KOMMISSIONEN 
Forslag til Rådets beslutning om en særlig støtte til udvikling af landbrugsstatistikkerne i Irland 
KOM(88) 183 endelig udg. 
(Forelagt Rådet af Kommissionen den 20. april 1988) 
(SS/C 118/06) 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
En effektiv og afbalanceret gennemførelse af den fælles 
landbrugspolitik i Irland forudsætter tilstrækkeligt 
fyldestgørende og pålidelige statistiske oplysninger om 
landbrugsbedrifterne, først og fremmest om landbrugs­
virksomheden i landbrugsbedrifterne; 
indførelsen af et effektivt system til registrering af oplys­
ningerne vedrørende landbrugssektoren, først og frem­
mest driftsmæssige statistiske oplysninger, i Irland er i 
Fællesskabets interesse og bidrager til at nå de mål, der 
er fastsat i artikel 39, stk. 1, litra a) i Traktaten; 
af tekniske og organisationsmæssige årsager skal der fra 
1988 gennemføres grundlæggende og omfattende 
ændringer i tilrettelæggelsen af indsamling og behandling 
af grundlæggende data om landbrugsbedrifterne for at 
gøre det muligt for Irland såvel kvalitativt som kvantita­
tivt at opfylde behovet for statistiske oplysninger, som er 
nødvendige for at fastlægge og gennemføre den fælles 
landbrugspolitik; 
som følge af økonomiske og budgetmæssige begræns­
ninger råder Irland ikke over tilstrækkelige midler til at 
gennemføre det betydelige udviklingsarbejde, som er 
nødvendigt for at indføre et nyt effektivt og pålideligt 
undersøgelsessystem; 
der bør ydes et fællesskabsbidrag til finansieringen af de 
foranstaltninger, der skal træffes, idet der dog ikke over 
Fællesskabets budget kan afholdes udgifter til admini­stration og personale som anført i artikel 1, stk. 4, i 
Rådets forordning (EØF) nr. 729/70 af 21. april 1970, 
om finansiering af den fælles landbrugspolitik ('), senest 
ændret ved forordning (EØF) nr. 3769/85 (2); 
det treårsprogram, i det følgende benævnt 
»programmet«, som Irland har forelagt med henblik på 
at imødekomme Fællesskabets behov med hensyn til 
landbrugsstatistikker, medfører en samlet udgift på 7,0 
mio ECU, og Fællesskabets bidrag bør ikke overstige 
halvdelen af dette beløb; 
samtidig med at det overlades til Irland at udarbejde 
programmet under hensyntagen til de eksisterende admi­
nistrative strukturer, bør der fastsættes en række betin­
gelser for at sikre den bedst mulige udnyttelse af Fælles­
skabets finansielle bidrag; 
Fællesskabet må kunne sikre sig, at de af Irland trufne 
foranstaltninger bidrager til virkeliggørelsen af målene 
for den fælles aktion og opfylder de betingelser, som 
fællesskabsfinansieringen er underkastet, og Kommis­
sionen træffer de nødvendige foranstaltninger til opfølg­
ning af programmet; 
der bør fastsættes en fremgangsmåde, som sikrer et 
snævert samarbejde mellem medlemsstaterne og 
Kommissionen inden for Den Stående Landbrugsstatis-
tiske Komité — 
VEDTAGET FØLGENDE BESLUTNING: 
Artikel 1 
Med henblik på i Irland at reorganisere et indsamlings-
og behandlingssystem for statistiske oplysninger på land­
brugsområdet, som skal gøre det muligt fuldt ud at 
opfylde Fællesskabets krav på dette område, gennem­
fører Irland: 
a) en forbedring af den centrale teknisk-administrative 
infrastruktur for tilrettelæggelse, planlægning og 
gennemførelse af indsamling og behandling af statis­
tiske oplysninger om landbruget 
(') EFT nr. L 94 af 28. 4. 1970, s. 13. 
O EFT nr. L 362 af 31. 12. 1985, s. 17. 
Nr. C 118/10 De Europæiske Fællesskabers Tidende 5. 5. 88 
b) en forbedring af den lokale teknisk-administrative 
infrastruktur, således at de ønskede undersøgelser 
gennemføres på en sådan måde, at deres statistiske 
værdi sikres 
c) en forbedring af stikprøvegrundlagene ved oprettelse 
af et register over landbrugsbedrifterne 
d) en gradvis indførelse af et integreret program for 
statistiske undersøgelser, som gennemføres på 
grundlag af stikprøver i landbrugsbedrifterne af 
personale, der er udvalgt og specielt uddannet til 
dette formål. 
Artikel 2 
Irland drager omsorg for, at der, når omstruktureringen 
er afsluttet, ved tilrettelæggelsen af det i artikel 1 nævnte 
system skabes sikkerhed for, at de undersøgelser, som 
Fællesskabet allerede får foretaget eller måtte ønske at få 
foretaget, bliver gennemført, og at disse undersøgelser 
opfylder de i fællesskabsretten fastsatte krav for så vidt 
angår undersøgelsesområdet, undersøgelsens formål, 
pålideligheden og de fastsatte frister, uden at der, ud 
over det i denne beslutning fastsatte bidrag, ydes yderli­
gere finansiel støtte fra Fællesskabet, bortset fra tilfælde, 
hvor der også ydes fællesskabsbidrag til de øvrige 
medlemsstater. 
Artikel 3 
1. Opbygningen af det i artikel 1 omhandlede nye 
undersøgelsessystem sker i form af et program, som 
påbegyndes i 1988 og strækker sig over en periode på tre 
år (1988—1990). Det nye system anvendes navnlig i 
forbindelse med landbrugsstatistiske opgaver, herunder 
undersøgelser i landbrugsbedrifterne som fastsat i De 
Europæiske Fællesskabers statistiske programmer. 
2. Gennemførelsen af programmet sker efter den i 
bilaget beskrevne tidsplan. 
3. Irland har ret til at foreslå ændringer med hensyn 
til programmets afvikling. Kommissionen træffer afgø­
relse om godkendelse af disse ændringer efter den i 
artikel 7 fastsatte fremgangsmåde. 
Artikel 4 
1. Irland gennemfører fra 1988 til 1990 det i bilaget 
fastsatte program. Irland fremlægger hvert år (år t) i juni 
måned i 1988, 1989, 1990 og 1991: 
a) en rapport om programmets gennemførelse (år t-1), 
bl. a. med oplysninger om de resultater, der er opnået 
med hensyn til en forbedring af den teknisk-admini­
strative infrastruktur og med oplysninger om de 
indhøstede erfaringer ved programmets gennemfø­
relse 
b) det detaljerede årsprogram, som vil blive gennemført 
det følgende år (år t+ 1). 2. På Kommissionens anmodning giver Irland om 
nødvendigt yderligere oplysninger om de fremskridt, som 
er sket med hensyn til programmets gennemførelse samt 
om årsprogrammet. 
3. Rapporten om programmets gennemførelse og 
årsprogrammet godkendes af Kommissionen efter den i 
artikel 7 fastsatte fremgangsmåde. 
Artikel 5 
Kommissionen træffer alle de nødvendige foranstalt­
ninger for at sikre, at det ved programmets gennemfø­
relse bliver muligt at nå de i artikel 1 omhandlede mål. 
Artikel 6 
1. Fællesskabet refunderer Irland 50 % af de faktiske 
udgifter til programmet inden for rammerne af de til 
dette formål afsatte bevillinger i De Europæiske Fælles­
skabers almindelige budget. De udgifter, som Fælles­
skabet skal afholde, og som skønnes nødvendige, beløber 
sig til 3,5 mio ECU for det samlede program. 
2. Refusionsanmodningerne skal vedrøre udgifter, der 
er afholdt af Irland i et kalenderår, og de fremsættes 
over for Kommissionen i det derpå følgende år samtidig 
med rapporten om programmets gennemførelse, jf. 
artikel 4, stk. 1. 
Artikel 7 
1. Når der henvises til den i denne artikel fastsatte 
fremgangsmåde, forelægges sagen for Den Stående 
Landbrugsstatistiske Komité af formanden, enten på 
dennes eget initiativ eller på anmodning af en repræsen­
tant for en af medlemsstaterne. 
2. Kommissionens repræsentant forelægger Komitéen 
et udkast til de foranstaltninger, der skal træffes. Den 
Stående Landbrugsstatistiske Komité afgiver udtalelse 
om disse foranstaltninger inden for en tidsfrist, som 
formanden kan fastsætte alt efter, hvor meget sagen 
haster. Komitéen træffer afgørelse med et flertal på 54 
stemmer, idet medlemsstaternes stemmer vægtes i over­
ensstemmelse med Traktatens artikel 148, stk. 2. 
Formanden deltager ikke i afstemningen. 
3. Kommissionen vedtager foranstaltninger, som er 
umiddelbart gældende. Er disse ikke i overensstemmelse 
med Den Stående Landbrugsstatistiske Komités udta­
lelse, meddeler Kommissionen dog straks disse til Rådet; 
i så tilfælde kan Kommissionen udsætte gennemførelsen 
af de foranstaltninger, den har vedtaget, i indtil en 
måned fra det tidspunkt, hvor Rådet har fået disse 
meddelt. 
Rådet kan med kvalificeret flertal træffe anden afgørelse 
inden for én måned. 
Artikel 8 
Denne beslutning er rettet til Irland. 
5. 5. 88 De Europæiske Fællesskabers Tidende Nr. C 118/11 
BILAG 
TIDSPLAN FOR GENNEMFØRELSE AF DEN TREÅRIGE UDVIKLINGSPLAN 
(1988—1990) 
År 1 (1988) 
Følgende arbejdsprogram vil blive gennemført i 1988: 
— Omfattende pilot-undersøgelser af en ny postal undersøgelsesmetode vil blive gennemført samtidig med 
den traditionelle undersøgelsesordning baseret på tællere. 
— Resultaterne af pilotundersøgelsen vil blive gennemgået med henblik på at fastlægge optimale undersø-
gelsesprocedurer, og der vil blive taget særligt hensyn til udformning af spørgeskema, afsendelse og 
modtagelse af formularer, opfølgningsprocedure i tilfælde af manglende svar samt behov med hensyn til 
edb. 
— Der vil blive foretaget direkte sammenligninger mellem de data, som er indsamlet ved brug af de nye og 
de eksisterende undersøgelsesprocedurer. Dette sker med henblik på at etablere forbindelser, som kan 
gøre det muligt at bibeholde kontinuiteten i de vurderinger af populationen, der udarbejdes i 
overgangsperioden. 
— Foreliggende administrative kilder vil blive undersøgt med henblik på at bestemme deres statistiske 
potentiel. Det vil især blive undersøgt, i hvor stort omfang de kan integreres i en omfattende og ajour­
ført ordning til registrering af landbrugsbedrifter. 
— Programmet for indkøb af datamater og andet nødvendigt støtteudstyr (materiel og programmel) vil 
blive påbegyndt. 
— Arbejdet med udvikling af edb-systemer osv. til håndtering og behandling af undersøgelserne vil blive 
påbegyndt. 
— Der vil blive påbegyndt uddannelsesprogrammer for personale, som er beskæftiget med gennemførelse 
og behandling af disse undersøgelser. 
År 2 (1989) 
Det for 1988 skitserede arbejdsprogram vil blive fortsat med følgende særligt vigtige punkter eller til­
føjelser: 
— Overgangen til en fuldstændig postal ordning for de årlige stikprøveundersøgelser vil blive afsluttet, og 
den således etablerede ordning vil blive bibeholdt midlertidigt, indtil færdiggørelsen af det samlede 
udviklingsprogram. 
— Der vil blive truffet forberedelser til det arbejde, som i 1990 skal udføres i marken med henblik på at 
etablere et nyt omfattende register over landbrugsbedrifter. 
— Edb-systemerne vil blive udviklet, så der kan behandles en fuldstændig landbrugstælling, der skal finde 
sted i forbindelse med det arbejde vedrørende registret, som skal udføres i marken i 1990. 
År 3 (1990) 
Det i de to foregående år påbegyndte arbejdsprogram vil blive afsluttet i 1990 med etableringen af et 
edb-baseret register over landbrugsbedrifter, som udarbejdes på basis af et omfattende arbejde i marken i 
1990. 
Det ny register vil blive brugt til at iværksætte en fast række årlige postale undersøgelser først i 1991, som 
vil erstatte de i 1989 etablerede midlertidige undersøgelsesrækker. Der vil ligeledes blive etableret proce­
durer til ajourføring af basisregistret ved anvendelse af administrative fortegnelser og særlige undersøgelser.